**7.NAPIREND**

**E l ő t e r j e s z t é s**

**Balatonhenye Község Önkormányzata Képviselő-testületének**

**2018. szeptember 25 -i nyilvános ülésére**

**Tárgy: Az óvodában nyújtott gyermekétkeztetés térítési díjáról szóló önkormányzati rendelet módosításának véleményezése**

**Előterjesztő: Kovács Csaba Károly polgármester**

**Előkészítette: Tóthné Titz Éva jegyzőt helyettesítő aljegyző,**

**------------------------------ Jogszabállyal nem ellentétes**

**Előterjesztő aláírása**

**------------------------------------**

**Tóthné Titz Éva jegyzőt helyettesítő aljegyző**

Tisztelt Képviselő-testület!

A Köveskáli Óvoda gyermekétkeztetését ellátó Káli–Gast Kft. Szolgáltató érvényes szerződéssel rendelkezik a feladat ellátására.

A Szolgáltató jelezte, hogy 2018. november 1-től áremelkedést kíván érvényesíteni az általa nyújtott diétás étkeztetés tekintetében. A diétás étkeztetést a Szolgáltató is más Szolgáltatótól történő beszerzés útján biztosítja, aki az árait szeptember 1-től megemelte.

Az ár módosításának kezdeményezésére a Szolgáltató a „Vállalkozói Szerződés” 9. pontjára tekintettel jogosult.

Az árajánlat az előterjesztés mellékletét képezi.

Tekintettel az áremelési kérelemre, előkészítésre került az óvodában nyújtott gyermekétkeztetés térítési díjáról szóló önkormányzati rendelet módosítása, melyet a Társulási megállapodás értelmében Köveskál Község Önkormányzata alkot meg, a társult települések véleményének kikérését követően.

INDOKOLÁS

A Szolgáltató áremelési igénye alapján,- annak elfogadását követően, - szükséges annak rendeleti szintű tovább követése.

1.§-ban szabályozásra került az emelt díjakkal meghatározott (diétás étrend tekintetében) a gyermekétkeztetés intézményi térítési díja, tízórai, ebéd, uzsonna bontásban, mely a nyersanyag normát tartalmazza, figyelemmel a kerekítés szabályaira.

2.§-ban a rendelet hatályba lépésének a napja került meghatározásra.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Köveskál Község Önkormányzata Képviselő-testületének …/2018. (..….) önkormányzati rendelete az óvodában nyújtott gyermekétkeztetés térítési díjáról.

Társadalmi-gazdasági hatása: A szolgáltató által érvényesíteni kívánt emelt diétás étkezés díj alapján, a nyersanyagár figyelembe vételével kerül megállapításra a diétás intézményi térítési díj, mely gyermekétkeztetés esetében a rezsiköltséget nem tartalmazza.

Költségvetési hatása: A Társulás ( fenntartó önkormányzatok ) költségvetésében biztosítani szükséges a gyermekétkeztetés vonatkozásában megjelenő térítési díj rezsiköltség + Áfa összegét, figyelemmel az ingyenes igénybevételre és az igényelt normatívára.

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: Nincs.

A rendelet megalkotásának szükségessége: Szolgáltató jelzése díjemelés miatt.

A rendelet megalkotása elmaradása esetén várható következmények: Szolgáltató nem biztosítja a szolgáltatást a továbbiakban.

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi:

INDOKOLÁS:

A rendelet 1.§-ban megállapításra került az óvodában alkalmazott diétás gyermekétkeztetés intézményi térítési díja, amely a nyersanyag költséget tartalmazza, ÁFA nélkül, valamint felsorolásra került a diétás gyermekétkeztetés intézményi térítési díj tartalma: tízórai, ebéd, uzsonna és azok díjai a nyersanyagköltség alapján.

A 2.§-ban a rendelet hatálybalépése került megállapításra, figyelemmel a stabilitási törvényre.

**Köveskál Község Önkormányzata Képviselő-testületének**

**../2018.(…...) önkormányzati rendelete**

**az óvodában nyújtott étkeztetés térítési díjáról szóló 8/2018.(VII.20.) önkormányzati rendelet módosításáról**

Köveskál Község Önkormányzata Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (2) bekezdés e) pontjában kapott felhatalmazás alapján, a gyermekek védelméről és a gyámügyi igazgatásról szóló 1997. évi XXXI. törvény 21/A.§ (3) bekezdés a) pont aa) alpontjában meghatározott feladatkörében eljárva az óvodafenntartó társulásban résztvevő Önkormányzatok Képviselő-testületei – Balatonhenye Község Önkormányzat Képviselő-testülete, Mindszentkálla Község Önkormányzat Képviselő-testülete, Szentbékkálla Község Önkormányzat Képviselő-testülete- hozzájárulásával a következőket rendeli el:

1. § Köveskál Község Önkormányzata Képviselő-testületének az óvodában nyújtott étkeztetés térítési díjáról szóló 8/2018.(VII.20.) önkormányzati rendelete 2.§-a helyébe a következő rendelkezés lép:

„2.§ (1) Köveskál Község Önkormányzata Képviselő-testülete a Köveskál Óvodában nyújtott diétás gyermekétkeztetés intézményi térítési díját, a napi háromszori étkezés, - tízórai, ebéd, uzsonna, - vonatkozásában a nyersanyagköltséggel egyező mértékben, általános forgalmi adó nélkül 410,-Ft/nap összegben állapítja meg.

(2) A nyersanyagköltséget a tízórai tekintetében 86,-Ft/nap, az ebéd tekintetében 224,-Ft/nap, az uzsonna tekintetében 100,-Ft/nap összegben kell figyelembe venni.”

2. § Ez a rendelet 2018. november 1-én lép hatályba.

Dr. Varró Gábor Tóthné Titz Éva

polgármester jegyzőt helyettesítő aljegyző

A kihirdetés napja: 2018. szeptember … Tóthné Titz Éva

jegyzőt helyettesítő aljegyző.

**Határozati Javaslat:**

**Balatonhenye Község Önkormányzata Képviselő-testülete a Köveskál Község Önkormányzatának az óvodában nyújtott étkeztetés térítési díjáról szóló rendelet tervezetet megismerte azt az előterjesztés szerint elfogadásra javasolja.**

**A Képviselő-testület felkéri a Polgármestert, hogy Köveskál község Polgármesterét a döntésről értesítse.**

**Felelős: Kovács Csaba Károly polgármester**

**Határidő: azonnal**